b'\n_START_ARTICLE_\nPoichiloterm\n_START_PARAGRAPH_\nUn poichiloterm este un organism a c\xc4\x83rui temperatur\xc4\x83 intern\xc4\x83 variaz\xc4\x83 considerabil, \xc3\xaen func\xc8\x9bie de tempratura mediului ambiant. Este opus homeotermelor, organisme ce \xc3\xae\xc8\x99i men\xc8\x9bin temperatura intern\xc4\x83 relativ constant\xc4\x83. De obicei, varia\xc8\x9bia de temperatur\xc4\x83 este o consecin\xc8\x9b\xc4\x83 a modific\xc4\x83rii temperaturii mediului \xc3\xaenconjur\xc4\x83tor (ambiant). Multe ectoterme terestre sunt poichiloterme. Termenul este folosit ca o descriere mai exact\xc4\x83 a expresiei neao\xc8\x99e \xe2\x80\x9ecu s\xc3\xa2nge rece\xe2\x80\x9d, expresie care se poate confunda cu termenul \xe2\x80\x9eectoterm\xe2\x80\x9d (organism care ob\xc8\x9bine c\xc4\x83ldura din biotop)._NEWLINE_Categoria poichilotermelor include toate plantele, al\xc4\x83turi de animalele poichiloterme, unde sunt cuprinse cele mai multe dintre reptile, insecte, amfibieni, aproape to\xc8\x9bi pe\xc8\x99tii \xc8\x99i toate nevertebratele.\n_START_SECTION_\nEtimologie\n_START_PARAGRAPH_\nCuv\xc3\xa2ntul \xe2\x80\x9epoichiloterm\xe2\x80\x9d provine din greaca veche: poikilos (\xcf\x80\xce\xbf\xce\xb9\xce\xba\xce\xaf\xce\xbb\xce\xbf\xcf\x82), \xc3\xaensemn\xc3\xa2nd "variat" \xc8\x99i thermos (\xce\xb8\xce\xb5\xcf\x81\xce\xbc\xcf\x8c\xcf\x82), \xc3\xaensemn\xc3\xa2nd "c\xc4\x83ldur\xc4\x83".'